Publication: Magyar Közlöny
Issue: MK-1998-96 (Year: 1998, Number: 96)
Era: 1990-2004
Section: 2. számú melléklet a 16/1998. (X. 28.) HM—EüM együttes rendelethez
Paragraph Index: 1098

c) Mérsékelt fokú helytelen tartásnál alkalmas lehet a jelölt, amennyiben nem társul hozzá pes planovalgus és genu valgum. Morbus Scheuermann esetén a jelölt alkalmatlan. A háti szakaszra lokalizálódó, kisebb szakaszt érintő, kifejezett rtg. tünetekkel nem járó esetekben, amennyiben a jelölt tünet- és panaszmentes, egyéni elbírálással alkalmas megállapítás tehető, előzetes oprthopaediai véleményezés után. A Bechterew-kór jelöltnél alkalmatlanságot von maga után. Amennyiben később kerül kórismézésre, úgy egyénileg kell elbírálni. Spondylosis deformans: jelölt alkalmatlan. Számolni kell azzal, hogy ez későbbiekben komolyabb panaszokat okozhat. A szakszemélyzet tagját egyénileg kell elbírálni. Spondylosis, spondylolisthesis jelölt nem alkalmas. Sacralisatio, lumbalisatio amennyiben ezen elváltozások szimmetrikusak, s más fejlődési rendellenesség nem társul hozzájuk, a jelölt alkalmasnak ítélhető, ha szimmetrikus ugyan, de más fejlődési rendellenesség is társul hozzá, úgy alkalmatlan. Féloldali sacralisatio, lumbalisatio esetén a jelölt alkalmatlan. Spina bifida: ha a sacrum végig nyitott vagy szélesebb 20 mm-nél, a jelölt alkalmatlan; ha nem társul hozzá más fejlődési rendellenesség, és a szélesség kisebb 20 mm-nél I/B. szerint, kisebb 10 mm-nél I/A. szerint alkalmas. Scoliosis: amennyiben a görbület foka nem haladja meg a Cobb módszerével mért 20 fokot, illetve a rotatio foka az +(kereszt), úgy a jelölt alkalmasnak ítélhető. Súlyos a scoliosis, ha az 40 fok feletti, illetve rotacio foka ++++-es. Az itt felsorolt egyéb elváltozások súlyosnak ítélendők, ha azok jelentősen mozgáskorlátozottsággal járnak, rtg. felvételeken előrehaladott elváltozások láthatók, s az előzetes kezelés eredménytelen. Sorszám A betegségek és fizikai fogyatékosságok megnevezése I. II. III. IV. V. VI. VII. VIII. IX. A B C 68. Fej sérülései

Source: https://magyarkozlony.hu/hivatalos-lapok/9503d048cc42402a0744b7c2c3d08fa4dbe72820/dokumentumok/05562ee69de6f779ef6ae250498a1fbd6ec7b5f4/letoltes